Yevgeni Xaldey

Yevgeni Xaldey () — İkinci Dünya müharibəsi zamanı Sovet İttifaqının 1945-ci ildə Almaniyaya qarşı qələbəsini qeyd edən paytaxt Berlində Reyxstaqın üstünə Sovet bayrağını sancmış Abdulhakim İsmayılov adlı sovet əsgərinin fotosunu çəkən Qırmızı Ordunun fotoqrafı idi.

Xaldey Yuzovkada (indiki Donetsk, Ukrayna) yəhudi ailəsində anadan olub. Fotoqrafiyaya onun uşaqlıqdan həvəsi olub. Bir fotoqraf kimi on doqquz yaşında TASS sovet mətbuat agentliyi ilə işləməyə başlayıb.

Xaldey tarixin bir çox vacib məqamının şahidi olub, İkinci Dünya müharibəsi və Nürnberq dövründə çəkdiyi fotoşəkilləri ilə xüsusilə məşhurdur. Xaldey 1949-cu ilə qədər TASS ilə işləyib. Antisemitizm artdığına görə Sovet dövləti tərəfindən qovulub. Sonrakı on il ərzində gündəlik həyat səhnələrinə fokuslanan özəl müstəqil fotoqraf kimi çalışıb. 1970-ci ildə təqaüdə çıxmaq məcburiyyətində qalana qədər "Pravda" qəzetində işləyib.

Xaldeyin ən məşhur şəkli İkinci Dünya müharibəsinin sonunda Reyxstaqın üzərində Sovet bayrağını qaldıran Sovet Qırmızı Ordusu əsgərinin fotosu olub.

 Həmçinin bax 
 Reyxstaq üzərində Zəfər bayrağı

 İstinadlar 

 Xarici keçidlər 
 https://web.archive.org/web/20170922065353/http://chaldej.de/

Kateqoriya:Böyük Vətən müharibəsi iştirakçıları
Kateqoriya:Rusiya fotoqrafları
Kateqoriya:Rusiya fotojurnalistləri
Kateqoriya:Müharibə fotoqrafları
Kateqoriya:Ukrayna fotoqrafları
Kateqoriya:1-ci dərəcəli "Vətən müharibəsi" ordeni ilə təltif edilənlər
Kateqoriya:İkinci Dünya müharibəsində SSRİ hərbçiləri
Kateqoriya:SSRİ jurnalistləri
Kateqoriya:1-ci dərəcəli "Vətən müharibəsi" ordeni ilə təltif edilənlər